text: [{"text_idx": "#000000", "text": "Taqpach arunak un\u0303jan\u0303a? Global Voices qillqatanak jaqukipapta medios ciudadanos ukar tukuyan\u0303ataki"}, {"text_idx": "#000002", "text": "Peru\u0301 markan pa\u0308 uru yaticha\u0308wix activistas digitales jupanakaruw juk\u2019amp ch\u2019amancht\u2019awayi"}, {"text_idx": "#000004", "text": "Cusco, Peru markax Imperio Incaico ukhamarakiwa. Jichhu\u0308runx waranq waranq anqaxat jutir jila kullakanakaw uksar kuna aski chiqanakati\u0308 utjki ukanak un\u0303jt\u2019ir sarapxi, jilpachax nayra templos ukat sitios arqueolo\u0301gicos un\u0303t\u2019at chiqawjanakaruw un\u0303jt\u2019ir purt\u2019apxi."}, {"text_idx": "#000005", "text": "Uka monumentos fi\u0301sicos ukakikiti. Uka markanx quechua aruw art\u2019ata. Uka markan kallinakapanti sarnaqt\u2019asm ukhax markachirinakarux qhichwa arut arst\u2019asir ist\u2019asmaxa, jichhax machaq poli\u0301ticas pu\u0301blicas ukamp arxatataxiwa."}, {"text_idx": "#000006", "text": "Aka pachax Cusco markarux Latino Ame\u0301rica uksat Asamblea del Activismo Digital de Lenguas Indi\u0301genas tantachthapt\u2019an\u0303aw wakt\u2019awayi.\n11 ukat 12 jallu qallta phaxsit 2015 maran apasina, aka tantacha\u0308wix kawki\u0308r activistas indi\u0301genas waynanakati\u0308 arup jach\u2019anchan\u0303atak medios digitales uka apnaqpk jupanakaruw tantachthapt\u2019a\u0308na. Nayraqatax Oaxaca, Mexico ukat Bogota\u0301, Colombia uksanakanaw apasi\u0308na ukharuw akax kimsi\u0308r tantacha\u0308wixiwa."}, {"text_idx": "#000008", "text": "Taypi sata chika phaxsinw wakicht\u2019irinakax jawillt\u2019aw tuqi Peru markan jakasirinakar jawillt\u2019ata\u0308na, jupanakax arurux Internet uksan laqanchayirinakapxanwa. Chikanchasrinakax may may chiqanakat arunakat chhijllt\u2019ata\u0308nwa. Ukampirus jupanakatx kunti yatiqapk ukxa markanakapan yaticht\u2019an\u0303 amataninakaw chhijllt\u2019ata\u0308na.\nMaysatax qhichwa aru arst\u2019asirinakaw jilapachanix uksan chikancht\u2019asin\u0303atak wali suyt\u2019apxa\u0308na, jupanakax taqi chiqatapxa\u0308nwa, jipachax thaya uraqitapxa\u0308nwa. Chikancht\u2019asirinakax tamap taypin kuna amtanakampiti sarapk ukwa jilpachax un\u0303t\u2019ayapxa\u0308na, uka taypinx televisio\u0301n digital wakicha\u0308wi, audios podcast ukanakas ukankarakinwa, aru arst\u2019a\u0308wi ukat medios sociales ukanakaw ukataypinka\u0308na. Wakicht\u2019irinakax taqi uka amtanakap un\u0303jasax 25 jaqiruw pa\u0308 uru jikthapta\u0308witak ajllt\u2019a\u0308na."}, {"text_idx": "#000009", "text": "Sesiones plenarias, yaticha\u0308winaka ukat yaqhanaka."}, {"text_idx": "#000011", "text": "Uka chikancht\u2019asiwinx may may tama aruskipt\u2019a\u0308winakaw utjawayi, amta un\u0303acht\u2019a\u0308wi ukat yaticha\u0308winaka. Wakicht\u2019irinakax tamanakaruw kunkancht\u2019awayi, sapa t\u2019aqa te\u0301cnicos ukat lingu\u0308i\u0301sticos tayka arunakan Web uksa un\u0303t\u2019ayasa. Chikancht\u2019asirinakax juk\u2019a arunakan un\u0303t\u2019ayapxatapatx amuyunakap lura\u0308winakap sapa maynix un\u0303t\u2019ayapxi.\nChikanchasirinakax amatanakap un\u0303t\u2019ayapxa\u0308na ukatx masinakapat jayst\u2019a\u0308winakap apthapt\u2019apxa\u0308na. Podcasts ukas qhichwa arun waraqt\u2019atax utjarakinwa, shipibo-konibo aruns utjarakinwa, maysatx GIFs uksa Peru\u0301 markan may may arunakax utjk ukatakis utt\u2019ayasirakinwa. Jch\u2019a tamanakax kipka amatanakaps un\u0303t\u2019ayarakinwa jisnawa Talking Dictionaries (Diccionarios parlantes) Instituto de Lenguas Vivas uksata, Mapa sonoro Ministerio de Cultura, esfuerzos de localizacio\u0301n de Mozilla, ukat Rimasun Quechua Podcasts Nueva York jach\u2019a yatiqan\u0303 utatas ukankarakinwa ukat yaqhanakamp kunaw chikanchasipxa\u0308na."}, {"text_idx": "#000013", "text": "Kunapachati\u0308 yaticha\u0308wix purinx ukhax sapa mayni chikanchasiriw ajllt\u2019asipxa\u0308na, uka pa\u0308 uru yaticha\u0308winx sapa yaticha\u0308wix suxta pachaw apasi\u0308na, uka yaticha\u0308winakax maywajan mawjanwa. Aka turkakipa\u0308wix chikancharinakarux yanapt\u2019iwa, jupanakax kunjamas herramienta digital uka sum apnaqapxaspa, ukatx tukuyarux ma\u0308 aski achu utjayapxasp ukaw amtanxa. Walja chikanchasirinakaw herramientas jan ukax plataformas ukanak juk\u2019amp apnaqan\u0303 munapxa\u0308na, ukampirus jupanakax ma\u0308 juk\u2019s yatintaniwapxanwa ukatx uka yatin\u0303anakaniw utja\u0308winakapar kutt\u2019awayxapxa\u0308na. Chikanchasirinakaxc sapa mayniw yaticha\u0308winak ajllt\u2019asipxa\u0308na:"}, {"text_idx": "#000014", "text": "Ma\u0308 arukipa\u0308wi Global Voices ukat CBC uksata\u201cInternet ukax aruxankiwa sutinchata\u2014 Peru\u0301 markan tayka arunakat aruskipt\u2019a\u0308wi \u201d ukax nayri\u0308r uru yatichaw arumaw phuqhasi\u0308na. Inakinwa, ukampirus khitis mantakispanwa ukhamat amyt\u2019an\u0303ataki."}, {"text_idx": "#000015", "text": "Pa\u0308 uru aruskipa\u0308wix lura\u0308winak un\u0303acht\u2019a\u0308wi, 25 jila kulak chikanchasirit amuyt\u2019a\u0308winakapa , tukuy uru jichha yatxata\u0308winakat amuykipt\u2019a\u0308wi . Waljaniw tecnologi\u0301a ukamp arup ch\u2019amanchan\u0303atak amtanakanipxa\u0308na. Chikanchasrinakax plataformas virtual ukat Facebook uksaw aruskipt\u2019an\u0303 munapxa\u0308na ."}, {"text_idx": "#000016", "text": "Chikancht\u2019asirinakat video waraqt\u2019atawa \u2013espan\u0303ol arut ukhamarak tayka arupat arst\u2019a\u0308winaka \u2013 aka ukan un\u0303acht\u2019ayasi, Rising Voices, 2015 maran un\u0303t\u2019ayata, Lationame\u0301rica uksan activismo digital tayka arun un\u0303t\u2019ayan\u0303ataki. Uka jiskt\u2019a\u0308winakax yaticha\u0308winw ma\u0308 video ukan waruqt\u2019asi\u0308na, Ch'aska Rojas-Bo\u0308ttger jupaw waruqt\u2019a\u0308na."}, {"text_idx": "#000017", "text": "Aka jikthapta\u0308winakax wali askiwa, ukampirus lingu\u0308i\u0301stico ukat comunitario ukar jach\u2019ancht\u2019an\u0303aw aski. Amtax waynanakar arunakapan ch\u2019amancht\u2019apxan\u0303apatakiw ch\u2019amanchi. Uka amta jikxatan\u0303ax ma\u0308 chiqa thakhiwa.\nGlobal Voices ukax 2016 maran yaqha yaticha\u0308winak wakt\u2019ayan\u0303 amtaski, yaqha tamanakamp ch\u2019amancht\u2019an\u0303ataki."}, {"text_idx": "#000018", "text": "Aka qillqatax Rising Voices ukhamawa, Global Voices ukan amtapa, medios ciudadanos ukar sarantayan\u0303ampiw ch'amanchi, kawkhanti markachirix akar jan atk ukanakataki \u00b7 Taqpach qillqatanaka"}, {"text_idx": "#000019", "text": "Pirwa markankir Dina Boluarte: chacha/warmi irpiris janiw aski lurawinaks un\u0303staykiti"}, {"text_idx": "#000020", "text": "Qullasuyu markanx kunjams markanakan jakasirinakax un\u0303japxi uksatuqit ma\u0308 guarani\u0301nkirix amuykipi"}, {"text_idx": "#000022", "text": "Ni\u0301ger markanx uywa uywachirinakax jan jallu puritapatax aynacht\u2019ataw jikxatasipxi"}, {"text_idx": "#000023", "text": "Ucraniano aru thakhipan jan walt\u2019awipa"}, {"text_idx": "#000027", "text": "Taqpach amuy qillqatanakax ma\u0308 moderadoran un\u0303akipatawa. Mayat jilx jan amuy qillqatam apayamti, jan ukax spam ukjamaspawa.\nMayninakar ya\u0308qan\u0303amp un\u0303jama. Jan wali amuy qillqa\u0308winakamp qillqatanakax janiw aprobatakaniti."}, {"text_idx": "#000029", "text": "Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy."}, {"text_idx": "#000030", "text": "Special thanks to our many sponsors and funders."}, {"text_idx": "#000031", "text": "Please support our important work:"}]